type: contracts

jurisdiction: EU

text:
 12.6.2008
 SK
 Úradný vestník Európskej únie
 L 154/23
 ROZHODNUTIE SPOLOČNÉHO VÝBORU EHP
 č. 11/2008
 z 1. februára 2008,
 ktorým sa mení a dopĺňa príloha XI (Telekomunikačné služby) k Dohode o EHP
 SPOLOČNÝ VÝBOR EHP,
 so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
 keďže:
 (1)
 Príloha XI k dohode bola zmenená a doplnená rozhodnutím Spoločného výboru EHP č. 162/2007 zo 7. decembra 2007 (1).
 (2)
 Rozhodnutie Komisie 2007/90/ES z 12. februára 2007, ktorým sa mení a dopĺňa rozhodnutie 2005/513/ES o harmonizovanom používaní rádiového frekvenčného spektra v pásme 5 GHz na implementáciu bezdrôtových prístupových systémov vrátane rádiových miestnych počítačových sietí LAN (WAS/RLAN) (2), sa má začleniť do dohody.
 (3)
 Rozhodnutie Komisie 2007/116/ES z 15. februára 2007 o rezervovaní národného číselného rozsahu začínajúceho sa 116 pre harmonizované čísla pre harmonizované služby sociálneho významu (3) sa má začleniť do dohody.
 (4)
 Rozhodnutie Komisie 2007/176/ES z 11. decembra 2006, ktorým sa stanovuje zoznam noriem a/alebo špecifikácií pre elektronické komunikačné siete, služby a súvisiace zariadenia a služby, ktorým sa nahrádzajú všetky predchádzajúce verzie (4), sa má začleniť do dohody,
 ROZHODOL TAKTO:
 Článok 1
 Príloha XI k dohode sa mení a dopĺňa takto:
 1.
 Do bodu 5cs (rozhodnutie Komisie 2005/513/ES) sa dopĺňa toto:
 „, zmenené a doplnené týmito predpismi:
 —
 32007 D 0090: rozhodnutie Komisie 2007/90/ES z 12. februára 2007 (Ú. v. EÚ L 41, 13.2.2007, s. 10).“
 2.
 Za bod 5cw (rozhodnutie Komisie 2007/131/ES) sa vkladajú tieto body:
 „5cx.
 32007 D 0116: rozhodnutie Komisie 2007/116/ES z 15. februára 2007 o rezervovaní národného číselného rozsahu začínajúceho sa 116 pre harmonizované čísla pre harmonizované služby sociálneho významu (Ú. v. EÚ L 49, 17.2.2007, s. 30).
 5cy.
 32007 D 0176: rozhodnutie Komisie 2007/176/ES z 11. decembra 2006, ktorým sa stanovuje zoznam noriem a/alebo špecifikácií pre elektronické komunikačné siete, služby a súvisiace zariadenia a služby, ktorým sa nahrádzajú všetky predchádzajúce verzie (Ú. v. EÚ L 86, 27.3.2007, s. 11).“
 Článok 2
 Znenie rozhodnutí 2007/90/ES, 2007/116/ES a 2007/176/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
 Článok 3
 Toto rozhodnutie nadobúda účinnosť 2. februára 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
 Článok 4
 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
 V Bruseli 1. februára 2008
 Za Spoločný výbor EHP
 predseda
 Alan SEATTER
 (1) Ú. v. EÚ L 124, 8.5.2008, s. 28.
 (2) Ú. v. EÚ L 41, 13.2.2007, s. 10.
 (3) Ú. v. EÚ L 49, 17.2.2007, s. 30.
 (4) Ú. v. EÚ L 86, 27.3.2007, s. 11.
 (5) Ústavné požiadavky neboli oznámené.